
Referat de aprobare
cu privire la Proiectul de hotărâre privind aprobarea măsurilor necesare în vederea încadrării în numărul maxim de posturi redus în conformitate cu prevederile Ordonanței de urgență a Guvernului nr. 7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrative-teritoriale


În conformitate cu prevederile art. 136 din Ordonanța de urgență a Guvernului nr. 57/2019 privind Codul administrativ, în conformitate cu prevederile art. 32 alin. (1) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, prin prezenta iniţiem Proiectul de hotărâre privind aprobarea măsurilor necesare în vederea încadrării în numărul maxim de posturi redus în conformitate cu prevederile Ordonanței de urgență a Guvernului nr. 7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrative-teritoriale, bazându-se pe următoarele

Motive:

În fapt, arătăm că prin prevederile art. XL alin. (3) din Ordonanța de urgență a Guvernului nr. 7/2026 si a Legii nr. 296/2023 privind unele masuri fiscal bugetare pentru asigurarea sustenabilitatii financiare a Romaniei, a fost instituită obligația unităților administrativ-teritoriale de a se încadra într-un număr maxim de posturi, determinat în raport cu indicatorii specifici și comunicat de către instituțiile prefectului.
În acest sens, arătăm, că Instituția Prefectului Județului Drobeta Turnu Severin a transmis, prin adresa nr. 9624 din 18.03.2026, numărul maxim de posturi aferent Municipiului Drobeta Turnu Severin, stabilit conform cadrului legal menționat.
Totodată, trebuie să menționăm, că, conform prevederilor Ordonanței Guvernului nr. 63/2010, cu modificările și completările ulterioare, precum și ale Legii nr. 273/2006 privind finanțele publice locale, autoritățile administrației publice locale au obligația de a adopta măsuri pentru asigurarea sustenabilității financiare și a încadrării în limitele de cheltuieli de personal.
În prezent, organizarea aparatului de specialitate al Primarului Municipiului Drobeta Turnu Severin și a instituțiilor subordonate este stabilită prin hotărârea Consiliului Local privind aprobarea organigramei și a statului de funcții nr.213/2025 aflată în vigoare.
În urma analizei efectuate de către aparatul de specialitate Directia resurse umane administrativ, s-a constatat necesitatea adoptării unor măsuri concrete pentru: încadrarea în numărul maxim de posturi comunicat creșterea eficienței utilizării resurselor umane și financiare.
Având în vedere cele de mai sus, proiectul de hotărâre propune: aprobarea numărului maxim de posturi stabilit pentru Municipiul Drobeta Turnu Severin; reducerea numărului de posturi, în vederea respectării plafonului legal, inițierea procesului de reorganizare a aparatului de specialitate al primarului și a instituțiilor subordonate, până cel târziu la data de 1 iulie 2026.

Măsurile concrete, impactul financiar și modalitatea de implementare sunt detaliate în Nota justificativă anexată, întocmită și asumată de ordonatorul principal de credite, împreună cu structurile de specialitate.
Adoptarea prezentului proiect de hotărâre este necesară pentru respectarea obligațiilor legale instituite prin Ordonanța de urgență a Guvernului nr. 7/2026, în vederea asigurarea echilibrului bugetar, pentru eficientizarea activității aparatului administrativ și în vederea evitării eventualelor sancțiuni sau măsuri corective din partea autorităților de control.
Ținând cont de cele sus prezentate, propun aprobarea proiectului de hotărâre în forma inițiată.



                                                           Initiator,
                                                            Primar,
                                          SCRECIU MARIUS VASILE

